CELEX: 32020D1638
Language: lt
Date: 1604534400000
Title: Tarybos sprendimas (ES) 2020/1638 2020 m. lapkričio 4 d. dėl pozicijos, kurios Europos Sąjungos vardu turi būti laikomasi Tarptautinėje kavos taryboje

2020 11 6   
               
               
                  LT
               
               
                  Europos Sąjungos oficialusis leidinys
               
               
                  L 371/1
               
            
         TARYBOS SPRENDIMAS (ES) 2020/1638
         2020 m. lapkričio 4 d.
         dėl pozicijos, kurios Europos Sąjungos vardu turi būti laikomasi Tarptautinėje kavos taryboje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sąjunga Tarptautinį kavos susitarimą (toliau – TKS) sudarė Tarybos sprendimu 2008/579/EB (1) ir TKS įsigaliojo 2011 m. vasario 2 d.;
                  
               
                     (2)
                  
                  
                     pagal TKS 48 straipsnio 1 dalį TKS turi galioti dešimt metų po jo laikino arba galutinio įsigaliojimo, jeigu nėra pratęsiamas ar nutraukiamas pagal tą straipsnį;
                  
               
                     (3)
                  
                  
                     pagal TKS 9 straipsnį Tarptautinė kavos taryba (toliau – TKT), kaip Tarptautinės kavos organizacijos (toliau – TKO) aukščiausioji institucija, yra organas, atsakingas už visas funkcijas, būtinas TKS nuostatoms įgyvendinti. Pagal TKS 48 straipsnio 3 dalį TKT gali nuspręsti pratęsti TKS galiojimą vienam arba daugiau laikotarpių iš eilės, kartu neviršijančių aštuonerių metų;
                  
               
                     (4)
                  
                  
                     2020 m. rugsėjo 11 d. įvykusioje 127-ojoje TKT sesijoje TKT patvirtino Rezoliuciją Nr. 471, kuria TKS pratęsiamas vieniems metams;
                  
               
                     (5)
                  
                  
                     kadangi kavos sektorius yra svarbus kelioms valstybėms narėms ir Europos Sąjungos ekonomikai, Sąjunga yra suinteresuota galimybe dalyvauti TKS iki naujo susitarimo laikino arba galutinio įsigaliojimo;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi TKT, nes TKT sprendimai dėl TKS galiojimo pratęsimo yra privalomi Sąjungai;
                  
               
                     (7)
                  
                  
                     pagal TKS 48 straipsnio 3 dalį Sąjunga galėtų prieštarauti TKT sprendimui pratęsti TKS galiojimą prieš jam baigiant galioti,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi TKT, yra tokia:
            
                        a)
                     
                     
                        neprieštarauti TKT sprendimui pratęsti TKS galiojimą vieniems metams, kaip išdėstyta Rezoliucijoje Nr. 471, kaip ji buvo patvirtinta TKT 127-ojoje sesijoje;
                     
                  
                        b)
                     
                     
                        prireikus kitose TKT sesijose balsuoti už TKS galiojimo pratęsimą laikotarpiams, kartu neviršijantiems aštuonerių metų, skaičiuojant nuo pirmosios TKS galiojimo pabaigos datos, arba iki naujo susitarimo laikino arba galutinio įsigaliojimo, atsižvelgiant į tai, kuri data ankstesnė.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. lapkričio 4 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2008 m. birželio 16 d. Tarybos sprendimas 2008/579/EB dėl 2007 m. Tarptautinio kavos susitarimo sudarymo ir pasirašymo Europos Bendrijos vardu (OL L 186, 2008 7 15, p. 12).